Chicago utlignet til 2-2 i Stanley Cup
– Tampa var nok egentlig bedre, men det driter jeg i så lenge vi vinner. Nå er det et tent lag som drar ned til Florida, sa svenske Niklas Hjalmarsson til Aftonbladet. Chicago jakter på sin tredje tittel på seks sesonger, men var nesten avhengig av seier i nattens kamp for å ha noen mulighet til det. Og det lyktes de altså med. Jonathan Toews satte inn 1-0 for Chicago snaut syv minutter ut i 2. periode før Alex Koillorn utlignet for Tampa. Brandon Saad satte inn seiersmålet på reservemålvakten Andrej Vasiljevskij (Ben Bishop er skadet) 6.22 ut i tredje periode. – På forhånd var vi forbannet fordi vi hadde havnet under i finaleseier. Men Tampa spilte veldig, veldig bra i første periode. Det var viktig at vi klarte å holde nullen, særlig i undertall, sa Chicagos Hjalmarsson til Aftonbladet. – Det så kanskje ikke så vakkert eller underholdende ut, og Tampa var nok bedre enn oss. Men det er seieren som gjelder. Nå står det altså 2-2 etter fire kamper. Tampa har fordelen av å spille hjemme både i femte og syvende kamp. Den femte finalematchen går lørdag. Corey Crawford hadde 24 redninger for Blackhawks, mens rookien Vasiljevskij (20) hadde 17 redninger for Tampa.
(Chicago Blackhawks-Tampa Bay Lightning 2-1, 2-2 i kamper) Chicago kriget seg til seier i natt og har dermed utlignet til 2-2 i kamper i Stanley Cup-finalen.